Σεμπαστιάν Παλάσιος

Ο Σεμπαστιάν Αλμπέρτο Παλάσιος (γενν. 20 Ιανουαρίου 1992, Σαν Μιγκέλ ντε Τουκουμάν, Αργεντινή) είναι Αργεντινός επαγγελματίας ποδοσφαιριστής που αγωνίζεται ως δεξιός εξτρέμ στον Λεβαδειακό.

 Συλλογική Καριέρα 

 Μπόκα Τζούνιορς 
Ο Σεμπαστιάν Παλάσιος από την ηλικία των 11 εντάχθηκε στην ακαδημία της Μπόκα Τζούνιορς, που είναι ένας από τους κορυφαίους συλλόγους στην Αργεντινή. Σε ηλικία 21 ετών έκανε το ντεμπούτο του στην πρώτη ομάδα και μέσα σε διάστημα δύο μηνών έπαιξε σε έξι επίσημα παιχνίδια. Το καλοκαίρι του 2013, δόθηκε δανεικός στην Ουνιόν ντε Σάντα Φε, μια ομάδα της Πριμέρα Νασιονάλ, όπου ήταν βασικός, έχοντας 39 συμμετοχές και 9 γκολ. Μια σεζόν αργότερα, η Μπόκα τον έδωσε δανεικό στην Άρσεναλ Σαράντι για να δοκιμάσει την πρόοδό του σε μια ομάδα της Πριμέρα Ντιβισιόν. Μετά από 18 συμμετοχές και 2 γκολ σε 6 μήνες επέστρεψε στην Μπόκα Τζούνιορς τον Ιανουάριο του 2015.

Εκλεισε την σεζόν με 30 συμμετοχές, 6 γκολ και 3 ασίστ. Η Μπόκα κέρδισε τον τίτλο του πρωταθλητή της Primera División και ο Παλάσιος ήταν ένας από τους πρωταγωνιστές της σεζόν. Το πρώτο εξάμηνο του 2016 ήταν ξανά παίκτης-κλειδί με 19 συμμετοχές και 2 γκολ. 

 Ατλέτικο Ταγιέρες 
Το καλοκαίρι του 2016, η Ατλέτικο Tαγιέρες τον αγόρασε από την Μπόκα και με 29 συμμετοχές και 9 γκολ, ο Παλάσιος αναδείχθηκε πρωταγωνιστής του νέου του συλλόγου. Μετά από δύο χρόνια, τον Ιανουάριο του 2018 η Ταγιέρες αποδέχτηκε μια προσφορά ύψους σχεδόν 5 εκατομμυρίων ευρώ από την μεξικάνικη Πατσούκα.

 Πατσούκα 
Στο Μεξικό, ο Παλάσιος είχε 16 συμμετοχές και 7 γκολ σε μόλις 4 μήνες. Το πρώτο μισό της σεζόν όμως δεν ήταν τόσο παραγωγικό και η Πατσούκα αποδέχτηκε την προσφορά της Ταγιέρες, να τον πάρει ως δανεικό για μια σεζόν. Ο Παλάσιος κατάφερε να σκοράρει 7 φορές σε 16 αγώνες και κατά συνέπεια πήρε μια δεύτερη μεταγραφή, καθώς η Πατσούκα δέχτηκε προσφορά 2,3 εκατομμυρίων ευρώ από την Ιντεπεντιέντε.  

 Ιντεπντιέντε 
Αρχικά έπαιξε για τον σύλλογο (2 γκολ σε 14 εμφανίσεις), αλλά μετά από έξι μήνες δόθηκε δανεικός στη Νιούελς Ολντ Μπόις για το υπόλοιπο της σεζόν.  Έπαιξε εκεί για σχεδόν μια σεζόν και επέστρεψε τον χειμώνα του 2021 στην Ιντεπεντιέντε. 

 Παναθηναϊκός 
Στις 31 Αυγούστου 2021, ο παίκτης υπέγραψε τριετές συμβόλαιο με τον Παναθηναϊκό για €650.000, ενώ ο ετήσιος μισθός του ήταν περίπου €500.000. Η ομάδα του, Ιντεπεντιέντε διατήρησε ποσοστό μεταπώλησης 20%. Ταυτόχρονα, η προηγούμενη ομάδα του Πατσούκα, έλαβε 900.000 € προκειμένου να παραχωρήσει το 25% των δικαιωμάτων του παίκτη. Στις 16 Οκτωβρίου 2021, ο Παναθηναϊκός νίκησε τον Ιωνικό με 4-1, κατακτώντας την τρίτη συνεχόμενη νίκη του χάρη στο καλά εκτελεσμένο πέναλτι του Παλάσιος σε πέναλτι που κέρδισε ο ίδιος. Αυτό ήταν το πρώτο του γκολ με τον σύλλογο σε όλες τις διοργανώσεις.  Τελείωσε την σεζόν 2021-22, με 13 γκολ και 3 ασίστ σε όλες τις διοργανώσεις, βοηθώντας την ομάδα του να κατακτήσει το Κύπελλο Ελλάδος έπειτα από 8 χρόνια.

 Επιστροφή στην Ατλέτικο Ταγιέρες 
Στις 17 Ιουλίου του 2024, επισημοποιήθηκε η επιστροφή του στην Ταγιέρες. 

 Διακρίσεις-Βραβεύσεις 
Μπόκα Τζούνιορς

 Πριμέρα Ντιβιζιόν : 2015
 Κύπελλο Αργεντινής : 2014-15
Παναθηναϊκός

 Κύπελλο Ελλάδος (2): 2021-22, 2023-24

 Παραπομπές 

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές ΚΦ Πατσούκα
Κατηγορία:Ποδοσφαιριστές Ταγιέρες ντε Κόρδοβα
Κατηγορία:Ποδοσφαιριστές Ουνιόν ντε Σάντα Φε
Κατηγορία:Ποδοσφαιριστές Αρσενάλ Σαραντί
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ποδοσφαιριστές Πριμέρα Β Νασιονάλ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Παναθηναϊκού
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λεβαδειακού